લગભગ આખો દિવસ ભકતોના ઘંટારવથી આ મંદિર સદાય ગૂંજતું રહે છે. આ મંદિરમાં બળિયાદેવ, આશાપુરા માતા તથા નાગબાઇ માતાનું પણ સ્થાનક છે. જોકે નાગબાઇ માતાનું મૂળ સ્થાનક તો જૂનાગઢ પાસેના મોણિયા ગામે આવેલું છે. મા બહુચરાજી નિઃસંતાનને સંતાન આપે છે. તેથી જેને ત્યાં શેર માટીની ખોટ હોય તેવા હજારો ભક્ત અહીં માનાં દર્શને આવે છે. દિલમાં સંતાનની અદમ્ય ઇચ્છા સાથે તેઓ અહીં હોંશે હોંશે દોડ્યા આવે છે.